 Adebanji Akintoye fí ẹyin Bola Ahmed gbálẹ láti jẹ Aṣíwáju gbogbo ilẹ Yoruba Gbogbo ọmọ ẹgbẹ ilẹ káàrọọ-òò jíire jakéjádò àgbáyé Assembly of All Yoruba Groups, Worldwide ló péjọpọ ní ìlú Ibadan tíí ṣe olú ìlú Ipinlẹ Oyo láti yan Aṣíwáju tuntun fún ìran Yorùbá. Aṣiwaju yii ni yóò rọpò Abraham Adesanya tó ti n dari Yoruba to kú nínú oṣù kẹrin, ọdún 2008. Nínú ìpéjọpọ yìí ní wọn ti yàn ènìyàn méjí fún ìdìbò, Asiwaju Bola Ahmed Tinubu àti Ọjọgbọn Adebanji Stephen Akintoye. Lẹyìn èyí ní àwọn ènìyàn ọkánléláadọrin dìbò yan Akintoye nígbà ti ènìyàn mẹta yan Asiwaju Ahmed Tinubu. Gẹgẹ bí olùgbékalẹ ètò náà Victor Taiwo se sọ, ó ni Akintoye ní àwọn àmúyẹ mẹrìnlá ti yóò jẹ ki ìràn Yorùbá tẹsíwájú ní ọgbọn, ìmọ to pọ, ati oye. Olori imaamu awọn musulumi Yoruba ni Ilorin, Sheik Abdulkareem Aduranigba to ṣoju fun awọn Yoruba Kwara ati Kogi lo da aba orukọ Akintoye. Aba yii ni Ogbeni Kunle Ogundoro naa keji ki idibo to bẹrẹ laarin Tinubu ati Akintoye. Seun Fakorede di kọmísánà ní ìpínlẹ Oyo Wọn ṣapejuwe Akintoye pe ó jẹ olóòtọ sí ìtẹsiwáju ìràn Yorubá, ó maa ń sọ ojú abẹ níkòó, ó máà ń hùwà akọni, kìí gbọjẹgẹ, ó jẹ ọrẹ ará ìlú, o ni okun, ó si tún jẹ ẹni ti ìlu ń fẹ. Adebanji Akintoye fí ẹyin Bola Ahmed gbálẹ láti jẹ Aṣíwáju gbogbo ilẹ Yoruba Bó tilẹ jẹ pé Akintoye, ẹni ọdún mẹrìnlélọgọrin náà kò sí nínú ìpéjọpọ òhún síbẹ wọn dìbò yàn-án gẹgẹ bi àsíwáju tuntun fún ilẹ Yoruba. Tinubu: Nítorí Tinubu, àwọn ọmọge Sanwo-Olu da ìlù bolẹ Olùgbékalẹ ètò náà Victor Taiwo ní ìgbésẹ náà di dandan ní àsìkò yìí nítori pé iná ìran Yorùbá tí ń jó àjórẹyìn. O ni lati igba ti adari tẹlẹ ti tẹri gbaṣọ ni iran Yoruba ko ti ki n fẹnuko mọ lati 2008. Igbagbọ awọn to ṣeto idibo ọhun ni pé àárẹ to ń mú ìràn Yorùbá yoo dopin lasiko olori tuntun yii pẹlu ìgbà ọtún to ti dé. Taiwo ni ọpọ igba ni wọn ti kan si Alagba Ayọ Adebanjọ lati tukọ iran Yoruba ṣugbọn to kọ nitori agba ti de. Diẹ lara awọn aṣoju ẹgbẹ to kopa ninu idibo naa ni Bodija nilu Ibadan ni: Baale Ekotedo, Oloye Taye Ayorinde; Oloye Deji Osibogun; awọn alufaaa ati imaamu aṣaaju ẹsin; ọmọ ẹgbẹ Oodua Peoples Congress New Era. Oodua Redemption Alliance, Majiyagbe Oodua Vanguard, Awari ọmọ Oodua, Sheik Abdulkareem Aduranigba, Olori Imam ilẹ Yoruba atawọn aṣoju lati ipinlẹ Kwara ati Kogi naa wa lara awọn to kopa nibẹ. Awọn miran to ti jẹ olori Yoruba sẹyin ni Oloogbe Obafemi Awolowo, oloogbe Adekunle ajasin ati Oloogbe Abraham Adesanya. Àmì ohùn ṣe pàtàkì nínú èdè Yorùbá púpọ Awọn aṣoju ẹgbẹ ọmọ Yoruba loriṣiiriṣii lo peju pesẹ sibi eto idibo ọhun. : Adebanji Akintoye fí ẹyin Bola Tinubu janlẹ láti jẹ Aṣíwáju gbogbo ilẹ Yorùbá 